ÚRAD VLÁDY SLOVENSKEJ REPUBLIKY
                 sekcia vládnej legislatívy

                                                                                                                   Na rokovanie vlády SR
                                                                                                                   dňa  26. apríla 2006
                                                                                                                   K materiálu č. 7554/2006
                                                                                                                   K bodu č. 2

S T A N O V I S K O
k návrhu na  uzavretie Opčného protokolu k Dohovoru o bezpečnosti personálu Organizácie Spojených národov a pridruženého personálu

I

     Návrh na uzavretie Opčného protokolu k  Dohovoru o bezpečnosti personálu Organizácie Spojených národov a pridruženého personálu predložil na rokovanie vlády Slovenskej republiky  minister zahraničných vecí Slovenskej republiky Eduard Kukan.

II

     Protokol dopĺňa Dohovor o bezpečnosti personálu OSN a pridruženého personálu prijatý 9. decembra 1994 v New Yorku. Jeho účelom je rozšírenie rozsahu právnej ochrany poskytovanej personálu na základe tohoto dohovoru.

III

     Protokol je multilaterálnou medzinárodnou zmluvou prezidentskej povahy. Pretože dopĺňa Dohovor o bezpečnosti personálu OSN a pridruženého personálu, ktorý je zmluvou, na ktorej vykonanie je potrebný zákon, je podľa článku 20 Zásad vlády SR pre oblasť medzinárodných zmlúv aj predkladaný protokol považovaný za medzinárodnú zmluvu, na ktorej vykonanie je potrebný zákon a podľa čl. 7 ods. 4 Ústavy Slovenskej republiky sa pred jeho ratifikáciou vyžaduje súhlas Národnej rady Slovenskej republiky. 

IV

     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh na uzavretie Opčného protokolu k  Dohovoru o bezpečnosti personálu Organizácie Spojených národov a pridruženého personálu v predloženom znení   schváliť.

V Bratislave 24. apríla2006
Vypracoval: Pavel Kanka

                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy